Document ID: 32003R1667

32003R1667
L 244/1
SLUŽBENI LIST EUROPSKE UNIJE
01.09.2003.
UREDBA KOMISIJE (EZ) br. 1667/2003
od 1. rujna 2003.
o provedbi Uredbe Vijeća (EZ, Euratom) br. 58/97 u odnosu na odstupanja koja treba odobriti za strukturno- poslovne statistike
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske Zajednice,
uzimajući u obzir Uredbu Vijeća (EZ, Euratom) br. 58/97 od 20. prosinca 1996. o strukturno-poslovnim statistikama (1), kako je zadnje izmijenjena Uredbom (EZ) br. 2056/2002 Europskog parlamenta i Vijeća (2), a posebno njezin članak 12. točku x.,
budući da:
(1)
Uredbom (EZ, Euratom) br. 58/97 uspostavlja se zajednički okvir za izradu statistike Zajednice o strukturi, djelatnosti, postignućima i konkurentnosti kreditnih institucija i mirovinskih fondova te izdacima za zaštitu okoliša.
(2)
Člankom 11. Uredbe (EZ, Euratom) br. 58/97 predviđa se da se odstupanja od odredaba iz prilogâ toj Uredbi mogu prihvatiti tijekom prijelaznog razdoblja.
(3)
Države članice zatražile su da odstupanja od određenih odredaba iz Priloga 2. Uredbi (EZ, Euratom) br. 58/97, s obzirom na obilježja 21 11 0, 21 12 0 i 21 14 0, za razdoblje od 2001. do 2004., kako bi uspostavile sustave za prikupljanje podataka ili prilagodile postojeće sustave te kako bi do kraja prijelaznog razdoblja predviđenog u Prilogu 2. Uredbi, zadovoljile njezine odredbe.
(4)
Države članice zatražile su odstupanja od određenih odredaba navedenih u Prilogu 6. Uredbi (EZ, Euratom) br. 58/97 s obzirom na kreditne institucije, za razdoblje od 2001. do 2003., kako bi uspostavile nužne sustave za prikupljanje podataka ili prilagodile postojeće sustave te kako bi do kraja prijelaznog razdoblja utvrđenog u Prilogu 6. Uredbi zadovoljile njezine odredbe.
(5)
Države članice zatražile su odstupanja od određenih odredaba navedenih u Prilogu 7. Uredbi (EZ, Euratom) br. 58/97 s obzirom na mirovinske fondove, za razdoblje od 2002. do 2004., kako bi uspostavile nužne sustave za prikupljanje podataka ili prilagodile postojeće sustave te kako bi do kraja prijelaznog razdoblja utvrđenog u Prilogu 7. Uredbi zadovoljile njezine odredbe.
(6)
Nužno je odobriti navedena odstupanja budući da sustavi za prikupljanje podataka država članica zahtijevaju daljnje prilagodbe.
(7)
Mjere predviđene ovom Uredbom u skladu su s mišljenjem Odbora za statistički program,
DONIJELA JE OVU UREDBU:
Članak 1.
Odstupanja od obilježja 21 11 0, 21 12 0 i 21 14 0 iz odjeljka 4. Priloga 2. Uredbi (EZ, Euratom) br. 58/97 odobravaju se za referentne godine od 2001. do 2004., kako je određeno u Prilogu I. ovoj Uredbi.
Članak 2.
Odstupanja od popisa obilježja sadržanih u odjeljku 4. Priloga 6. Uredbi (EZ, Euratom) br. 58/97 odobravaju se za referentne godine od 2001. do 2003., kako je određeno u Prilogu II. ovoj Uredbi.
Članak 3.
Odstupanja od popisa obilježja sadržanih u odjeljku 4. Priloga 7. Uredbi (EZ, Euratom) br. 58/97 odobravaju se za referentne godine od 2002. do 2004., kako je određeno u Prilogu III. ovoj Uredbi.
Članak 4.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 1. rujna 2003.

Labels: 4
15
19